IHL พ้นผิดข้อหาชำระภาษีขาด หลังกรมศุลฯ พบสำแดงพิกัดสินค้าผิดไม่กระทบภาษี
IHL พ้นผิดข้อหาชำระภาษีขาด หลังกรมศุลฯ พบสำแดงพิกัดสินค้าผิดไม่กระทบภาษี
3 ม.ค. 2561

บริษัท อินเตอร์ไฮด์ จำกัด (มหาชน) หรือ IHL เปิดเผยว่า ตามที่บริษัทถูกกรมศุลกากรกล่าวหาว่าด้วยการชำระภาษีอากรขาด เป็นเหตุให้อากรขาออกขาดรวม 7,961,546 บาท อันเป็นความผิดฐานสำแดงเท็จเพื่อหลีกเหลี่ยงอากรตามมาตรา 99, 27 แห่งพระราชบัญญัติศุลกากร พ.ศ.2469 และปรับเป็นเงิน 15,923,092 บาท และให้ชำระค่าภาษีอากรที่ขาดให้ครบถ้วน พร้อมเบี้ยปรับหนึ่งเท่าของภาษีมูลค่าเพิ่ม
อย่างไรก็ตาม บริษัทได้ยื่นอุทธรณ์ และได้รับแจ้งจากกรมศุลกากรว่า บริษัทเพียงแค่สำแดงพิกัดของสินค้าไม่ถูกต้อง แต่ไม่มีผลกระทบต่ออากร จึงถือว่าบริษัทได้ปฏิบัติถูกต้องและพ้นจากข้อหาดังกล่าวแล้ว